El departament de Cultura col·labora en la I mostra de teatre “Abril, palabras mil"
30 de març 2017

​ ![](/media/i1nn1wzy/04_17671072_1789440871374202_1090064491_n44444444444444444-p.jpg)

La regidoria de Cultura de l'Ajuntament de Sagunt col·labora amb la recentment inaugurada sala Kakkerlakken del Port de Sagunt ([carrer Teodoro Llorente, 163 b](https://goo.gl/maps/QYP2oGCkhqC2)), en la I mostra de teatre _Abril, palabras mil_ sota la temàtica _Mujer y República_. El regidor de Cultura, José Manuel Tarazona, ha declarat que **“per a nosaltres és molt important que noves sales i espais escènics formen part de l'estructura cultural del nostre poble”**. A més ha volgut felicitar la iniciativa emprenedora Nebelteatro per obrir esta sala ja que **“va a enriquir la vida cultural del municipi”**.

Tarazona ha afegit que esta mostra **“recupera la memòria de dones que van ser marginades, exiliades, assassinades, oblidades per la seua condició de dones i per lluitar per viure en una societat més justa i democràtica”**. Durant abril tindrà lloc, a través del teatre i les arts escèniques, la representació de diferents obres de compromís social i polític durant una època clau com va ser la II República i la lluita per la igualtat de drets i llibertats i la dignitat de les persones independentment de la seua condició personal.

 ![](/media/gsxpvgew/04_17619778_1789439151374374_1764453300_n.jpg)

La I mostra de teatre _Abril, palabras mil_ és un cicle que, com expliquen des de l'organització, s'ocupa de recordar a totes eixes dones condemnades a l'oblit, valents, pioneres en l'art i en el seu compromís social i polític, que van viure un temps apassionant i terrible, doblement damnificades per la seua condició de dones.

En esta mostra es pretén acostar el públic a les figures de la miliciana anarquista María “La Jabalina” de la mà de Lola López de la companyia Hongaresa; a la filòsofa María Zambrano, en “Zambra de la Esperanza” de Nebelteatro; a la poetessa Concha Méndez en “Sueños y Sombras” de Teatres de la Llum; a la figura de la il·lustradora i escultora Marga Gil Rossët de Nebelteatro, i a la lectura dramatitzada de Pez en el Agua, recital poètic d'homes i dones oblidades de la Generació del 27. Una mostra plena d'emocions on, a través del teatre, es desvetlarà el clima intel·lectual i polític de la Segona República.

L'entrada a cadascuna de les funcions tindrà un cost de 8 euros i es podran adquirir una hora abans de cada representació. A més, s'ha creat un abonament per veure totes les funcions a un preu de 25 euros i que es podrà reservar telefonant al 676 93 56 25.

A continuació pot consultar-se el programa de representacions:

Dissabte 1 i Diumenge 2 d’abril

20.00 h -  MARÍA LA JABALINA. Hongaresa Teatre

Divendres 7 i Diumenge 9 d’abril

20.00 h -  ZAMBRA DE LA ESPERANZA. Metel Teatro

Divendres, 28 d’abril

20.00 h – BALAS DE SILENCIO. Compañía Pez en el Agua

Dissabte, 29 d’abril

20.00 h - SUEÑOS Y SOMBRAS. Teatres de la Llum

Diumenge, 30 d’abril

20.00 h - CON EL ALMA FUERA. Metel Teatro

![](/media/4p5fatxh/04_17274313_1778825262435763_1407099151_n-1-3333333333333.jpg)  
  

*   [](http://www.facebook.com/sharer.php?u=https://aytosagunto.es/va/actualitat/el-departament-de-cultura-col-labora-en-la-i-mostra-de-teatre-abril-palabras-mil/ "Facebook")
*   [](http://twitter.com/share?url=https://aytosagunto.es/va/actualitat/el-departament-de-cultura-col-labora-en-la-i-mostra-de-teatre-abril-palabras-mil/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-departament-de-cultura-col-labora-en-la-i-mostra-de-teatre-abril-palabras-mil/ "Linked In")
*   [](mailto:?body=https://aytosagunto.es/va/actualitat/el-departament-de-cultura-col-labora-en-la-i-mostra-de-teatre-abril-palabras-mil/)